අනුරාධ ඉන්ද්‍රජිත් කුරේ කලක් සිට එංගලන්තයේ පදිංචිව සිටී.ඔලිම්පික් ක්‍රීඩා උලෙළ මේ මස 27 වැනිදා සිට අගෝස්තු 12 දක්වා පැවැත්වෙන අතර පාපන්දු තරග පමණක් මේ 25 වැනිදා ආරම්භ කෙරේ.ශ්‍රී ලංකා ක්‍රීඩක ක්‍රීඩිකාවන් සහභාගීවන පිහිනුම් හා වෙඩි තැබීමේ ඉසව් මේ 28 වැනිදා ආරම්භ කෙරේ.ඔලිම්පික් ක්‍රීඩා උලෙළකදී ශ්‍රී ලංකාව මෙතෙක් රිදී පදක්කම් දෙකක් දිනා සිටින අතර ඩන්කන් වයිට් හා සුසන්තිකා ජයසිංහ එම අමරණීය සටහන් තැබුහ.මෙවර ඔලිම්පික් උලෙළට සහභාගිවීම උදෙසා අද ලන්ඩන් බලා පිටත්ව යන පිහිනුම් ක්‍රීඩක හේෂාන් උණම්බුව හා රිෂිකා අඩුගම්පොල යන දෙදෙනාම සදහන් කළේ තම පෞද්ගලික දක්ෂතා වැඩිකර ගැනීමට මේ ක්‍රීඩා උලෙළේදී හැකිවන බවයි.හේෂාන් උණම්බුව මීටර් 100 පසුපස ආර හා රිෂිකා උඩුගම්පොල මීටර් 100 නිදහස් ආර ඉසව්වලින් ඔලිම්පික් උලෙළ නියෝජනය කරති..